2021. gada 4. martā Noteikumi Nr. 147

Rīgā (prot. Nr. 23 2. §)

**Grozījumi Ministru kabineta 2018. gada 16. oktobra noteikumos Nr. 632 "Kārtība, kādā jaunsargu instruktoram kompensē mācību izdevumus, un šo izdevumu kompensēšanas un atmaksāšanas nosacījumi"**

Izdoti saskaņā ar

Valsts un pašvaldību

 institūciju amatpersonu un

darbinieku atlīdzības likuma

 26. panta otro daļu

Izdarīt Ministru kabineta 2018. gada 16. oktobra noteikumos Nr. 632 "Kārtība, kādā jaunsargu instruktoram kompensē mācību izdevumus, un šo izdevumu kompensēšanas un atmaksāšanas nosacījumi" (Latvijas Vēstnesis, 2018, 206. nr.; 2019, 124. nr.) šādus grozījumus:

1. Izteikt noteikumu nosaukumu šādā redakcijā:

"**Kārtība, kādā Jaunsardzes centra darbiniekam un uz Jaunsardzes centru pārvietotam profesionālā dienesta karavīram kompensē mācību izdevumus, un šo izdevumu kompensēšanas un atmaksāšanas nosacījumi**".

2. Aizstāt noteikumu tekstā vārdus "jaunsargu instruktors" (attiecīgā locījumā) ar vārdiem "darbinieks vai karavīrs" (attiecīgā locījumā).

3. Izteikt 1.1. apakšpunktu šādā redakcijā:

"1.1. kārtību, kādā Jaunsardzes centra darbiniekam (turpmāk – darbinieks) un uz Jaunsardzes centru pārvietotam profesionālā dienesta karavīram (turpmāk – karavīrs) kompensē mācību izdevumus, arī reģistrācijas maksu, ja darbinieks vai karavīrs pēc iestādes iniciatīvas, nepārtraucot vai daļēji pārtraucot amata pienākumu izpildi, sekmīgi mācās valsts akreditētā augstākās izglītības iestādē, lai iegūtu jaunsargu interešu izglītības programmas vai valsts aizsardzības mācības priekšmeta īstenošanai, plānošanai, metodikas izstrādāšanai vai kontrolei nepieciešamo pedagoga kvalifikāciju;".

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks